GiliGold/VAD_KnessetCorpus huggingface dataset:
<רוני אלטמן: זה נכון שאין, לא נחתמה עד היום האמנה.
<רוני אלטמן: דרך אגב, היוזמה לחתימת אמנה כזאת לא הגיעה מאף גוף, אלא הגיעה מהמועצה שלנו, בישיבתה הראשונה בשנת 1996.
<רוני אלטמן: זה - - -
אמנון כהן: מה אומרת האמנה, שיהיה גוף מרכז אחד, מתכלל אחד?
<רוני אלטמן: האמנה קובעת מה יהיו התפקידים של המרכז ומה יהיו התפקידים של העמותה.
<רוני אלטמן: עכשיו, חלוקת התפקידים הזאת - - -
אמנון כהן: אז אני שואל עוד פעם: חייבים את שני הגופים ביחד, בכל מקרה, כי זה לא יכול לעשות את זה, וזה לא יכול לעשות את זה?
אמנון כהן: ככה?
<רוני אלטמן: בפועל, כן.
אמנון כהן: או שאפשר שגוף אחד יעשה את הכול.
<רוני אלטמן: עד עכשיו, כל עוד הבנייה לא הסתיימה, והבנייה לא הסתיימה, לא ניתן היה לעשות את זה.
<רוני אלטמן: אנחנו, העמותה, ומהיום הראשון שהוקם המרכז היה ברור, ומועצת המרכז קבעה: העמותה היא זו שמגייסת את הכספים, היא זו שבונה את המבנה.
<רוני אלטמן: וכל מה שקשור לתוכן, ולפעילות השוטפת, ולפעילות החינוכית, ולמעשה מה שהחוק מטיל עלינו לעשות, נעשה אך ורק על ידי המרכז.
<רוני אלטמן: עכשיו, זה נכון שלא - - -
אמנון כהן: אז זה כאילו סותר.
אמנון כהן: אם המדינה אומרת: אני רוצה לעזור לך בנושא הבנייה, - -
<רוני אלטמן: היא לא רוצה לעזור.
אמנון כהן: - - אז היא הייתה צריכה להעביר כסף, היא הייתה צריכה להעביר לעמותה, לא למרכז.
<רוני אלטמן: לא, היא לא רוצה לעזור.
<רוני אלטמן: להיפך, החוק קובע במפורש שהבנייה נעשית אך ורק מכספי תרומות.
אמנון כהן: אבל נתנו לכם הלוואה.
<רוני אלטמן: נתנו לנו הלוואה בנקודה ספציפית, חד פעמית, שהמטרה שלה הייתה למנוע מאיתנו לשלם מיליון שקל בשנה שכר דירה.
<רוני אלטמן: וכדי לחסוך את מיליון השקל בשנה האלה, הסכימו לתת לנו איזושהי הקדמת מימון שיאפשר לנו אוויר לנשימה כדי לגמור את המשרדים שאנחנו אמורים לשבת בהם - - -
אמנון כהן: מי היה אמור לשלם את מיליון השקל האלה, שכר הדירה?
<רוני אלטמן: המרכז.
<רוני אלטמן: זה כסף שמותר היה למרכז להוציא.
<רוני אלטמן: עכשיו, אם לא היינו יושבים במשרדים האלה או הולכים למשרדים אחרים, זולים יותר, עדיין היה את עלות ההכשרה של אותם משרדים, כמשרדים שגם מאפשרים פעילות חינוכית.
אמנון כהן: רשות מקרקעי ישראל, איפה אתה עומד?
אמנון כהן: אמרנו שעדיין לא גמרתם את העניינים.
אמנון כהן: בסופו של תהליך, החתימה תהיה במרכז?
<אריאל מזוז: נלך לשורה התחתונה, לא - - -: - - - באפריל, ב-29 לאפריל 2013, הנהלת רשות מקרקעי ישראל החליטה להתקדם.
<אריאל מזוז: היא אמרה, ואני פשוט מקריא עכשיו מההחלטה: הנהלת המינהל מאשרת להשלים את הסדרת הזכויות וחתימת חוזה חכירה עם מרכז רבין.
<אריאל מזוז: באשר ליתר הסוגיות, כי יש סוגיה עם עיריית תל אביב – בעלות שם, של חלק - - - עיריית תל אביב, שחזרה בה מההסכמות.
<אריאל מזוז: אז אמרו שהמחלוקת לגבי הבעלות תועבר להכרעת היועץ המשפטי לממשלה.
<רוני אלטמן: - - - להעברת המחלוקת הזאת כבר שנים.
<רוני אלטמן: אנחנו בני ערובה בין עיריית תל אביב לבין רשות מקרקעי ישראל בכל הנושא של הסדרת הקרקע.
אמנון כהן: עיריית תל אביב פה?
אמנון כהן: אנחנו מוכנים לעזור בדבר הזה.
אמנון כהן: אז תפני לנו איזושהי פנייה שיש לכם נושא תקוע כמה שנים.
אמנון כהן: כמה זמן, תגידי, ותפרטי טיפה.
אמנון כהן: ואנחנו בהחלט ניענה.
אמנון כהן: נפנה למר רון חולדאי.
אמנון כהן: אנחנו מאחלים לו הצלחה בבחירות.
אמנון כהן: ובשמחה.
אמנון כהן: מה שאפשר לסייע, אנחנו בשמחה נעזור.
אמנון כהן: מכון בן גוריון פה?
<דפנה ארבל: כן.
אמנון כהן: עכשיו, אני אגיד מה הביקורת העלתה לגבי מכון בן גוריון: הזכויות בקרקע שעליה שוכן מכון בן גוריון אינן רשומות על שמו, וחלקן רשומות על שם עמותת יד בן גוריון – גם פה כנראה יש אותו הדבר.
אמנון כהן: התקשרויות בין משרדי הממשלה לתאגידי ההנצחה, משרד ראש הממשלה, משרד החינוך, משרד - - - תאגידי הנצחה, ולא עיגנו את ההתקשרויות להעברת הכספים בחוזים כנדרש בהוראת החשב הכללי ממשרד האוצר מ-2007.
אמנון כהן: על פי ההוראה, משרד ממשלתי שמעביר כספים לתאגיד סטטוטורי, חייב להסדיר את מערכת היחסים בחוזה התקשרות.
אמנון כהן: אין חוזה התקשרות?
<דפנה ארבל: בעיקרון יש לנו.
<דפנה ארבל: יש לנו - - -
<דפנה ארבל: שמי דפנה ארבל, אני מהמכון למורשת בן גוריון בשדה בוקר.
<דפנה ארבל: בעצם, לבן גוריון יש לנו שני תאגידים: בית בן גוריון בתל אביב, והמכון למורשת בן גוריון בשדה בוקר.
<דפנה ארבל: העמותה היא יד דוד בן גוריון.
<דפנה ארבל: אין לנו חוזה התקשרות מסודר.
<דפנה ארבל: אצלנו המצב הוא הפוך: התאגידים הוקמו תחת חוק בן גוריון ב-1976, ויד דוד בן גוריון היא בעצם עמותה שהתחילה כקרן הנגב, עוד בחייו של דוד בן גוריון, והופכת להיות עמותה רשמית רק בשנת 1986, אחרי הקמת המכונים.
<דפנה ארבל: אין לנו הסדרה, וזה בתהליכים.
אמנון כהן: הרבה, הוא כבר הרבה שנים.
<דפנה ארבל: נכון.
אמנון כהן: תרומתו למדינה, מהקמת המדינה.
<דפנה ארבל: לא, קצת אחרי.
אמנון כהן: צריך להסדיר.
אמנון כהן: צריכים לעשות - - -
<דפנה ארבל: הנושא עלה בדו"ח מבקר המדינה.
<דפנה ארבל: אני יכולה להגיד שמבחינתי לראשונה, הנושא של הסדרת מערכות היחסים בצורת הסכם, וזה בטיפול.
אמנון כהן: לגבי הזכויות בקרקע, צריכים עזרה מול רשות מקרקעי ישראל?
<דפנה ארבל: גם זה, אנחנו עובדים על זה מול.
<דפנה ארבל: אצלנו זה יותר סבוך: יש את - - -
<אריאל מזוז: אני אעדכן את הסטטוס אם - - -
<אריאל מזוז: אם כבודו, אני כבר אעדכן את הסטטוס.
אמנון כהן: תעדכן גם את זה.
אמנון כהן: בן גוריון.
אמנון כהן: עכשיו בן גוריון.
<אריאל מזוז: לגבי יד דוד בן גוריון, העמותה – ההסכם, פג תוקפו בספטמבר 2009.
אמנון כהן: מה אמר ההסכם?
<אריאל מזוז: היה להם הסכם לכל השטחים שם.
<אריאל מזוז: אבל הבעיה שהתגלעו מחלוקות בין המועצה האזורית רמת נגב, לבין אוניברסיטת בן גוריון, לבין הוועד המקומי, - -
אמנון כהן: פתאום קמו, צצו?
<אריאל מזוז: - - שביקשו חלוקה מושכלת של השטחים שם.
<אריאל מזוז: והוגשה עתירה.
<אריאל מזוז: בפברואר 2009 הוגשה עתירה מינהלית של הוועד המקומי של היישוב.
<אריאל מזוז: ועכשיו הבנתי, כי העדכון האחרון שאנחנו קיבלנו מהמחוז – שבחודשים האחרונים הושגו הסכמות, והם לקראת עריכת חוזה, חוזה מצומצם לכל אחד - - -: האוניברסיטה, המועצה האזורית והעמותה.
<דפנה ארבל: הגדרת שטחים מחודשת.
אמנון כהן: אתם צריכים סיוע בנושא?
<דפנה ארבל: בינתיים לא.
אמנון כהן: בינתיים לא.
אמנון כהן: לגבי תקציבים, אתם מקבלים?
<דפנה ארבל: אנחנו סיימנו עם - - -
אמנון כהן: אתם כעמותה?
<דפנה ארבל: אנחנו, המכון למורשת בן גוריון זה התאגיד.
<דפנה ארבל: אנחנו עברנו במהלך השנה האחרונה ממשרד התרבות והספורט למשרד ראש הממשלה, וקיבלנו תוספת של תקציבים.
<דפנה ארבל: וגם אנחנו לא זקוקים לזה.
אמנון כהן: משרד האוצר, כתוב פה: "עוד נקבע בהוראת חשכ"ל שכל התקשרות בין משרד ממשלתי לתאגיד סטטוטורי, חייבת לעמוד בהוראות חוק חובת המכרזים".
אמנון כהן: אז אתם מסדירים את הכול בין הגופים?
<דרורית שטיינמץ: ובגלל זה גם היה את העיכוב הזה.
<אורלי פישמן אורן: אני רוצה להעיר על זה: אנחנו גם כתבנו במענה שלנו לטיוטת דו"ח המבקר - - -
אמנון כהן: אני לא צריך רק מענים, אני צריך כבר לטפל בדברים.
<אורלי פישמן אורן: אנחנו רוצים להסביר, כי לטעמנו יש כאן טעות בהבנה של הוראת החשכ"ל.
<אורלי פישמן אורן: אנחנו מנסים לחשוב על כל הדרכים - - -
אמנון כהן: בגלל הוראות שלא מבינים אותן, דברים תקועים 65 שנה.
אמנון כהן: אז מישהו צריך, ואתם משפטנים, תעירו את עינינו.
<אורלי פישמן אורן: אני אשמח.
אמנון כהן: ואנחנו יושבים בבית המחוקקים.
אמנון כהן: אם אנחנו צריכים לתקן חקיקה, להסדיר את זה; אולי החוק הזה, של 1986, אמרו שעברה החלטת ממשלה ב-2012.
אמנון כהן: אז יכול להיות שצריך לתקן חקיקה פעם אחת.
אמנון כהן: אולי צריך לעשות חשיבה מחדש, - - איך קוראים לך?
<דרורית שטיינמץ: דרורית.
אמנון כהן: - - שהיא אמרה שאת יושבת עם הצוות היום, לבחון את הדברים.
אמנון כהן: אם צריך לבוא לידי חקיקה - - - כל הנושאים: מבחינת קרקעות, מבחינת גנזך המדינה – מבנה.
אמנון כהן: אנחנו פה לעזרה ולסיוע.
אמנון כהן: לפעמים יש דברים שנופלים בין הכיסאות, ומה שהיה ב-1986 לא רלוונטי להיום.
אמנון כהן: כל הנושא הטכנולוגי – הראייה הייתה אז אחרת.
אמנון כהן: הראייה הטכנולוגית היום אחרת.
אמנון כהן: היום צריך אולי יותר בנושא המיחשובי, טכנולוגי, שכל ילד יכול להיכנס, והוא כבר לא צריך להגיע למכון בכלל.
אמנון כהן: הוא יכול דרך לינק להתקשר ולהתחיל ללמוד.
אמנון כהן: יכול להיות שנחסוך הרבה כסף בדרך.
אמנון כהן: לא צריך את המרכזים, את הדברים.
אמנון כהן: דברים פשוטים והטכנולוגיה, אפשר לעשות דברים כאלה.
אמנון כהן: אז בחשיבה - - - להסתכל.
אמנון כהן: אז איפה זה עומד היום, היועצת המשפטית?
אמנון כהן: עזבי אותי עכשיו חשיבה, והובנו לא נכון.
<אורלי פישמן אורן: - - - אנחנו רוצים להסביר.
<אורלי פישמן אורן: לטעמנו, יש כאן טעות בהבנה של, ואנחנו גם כתבנו את זה.
<אורלי פישמן אורן: יש שלוש דרכים להעביר כספים מתוך הממשלה החוצה: אחת מהדרכים זו התקשרות לפי חוק חובת מכרזים; הדרך השנייה זה תמיכות; והדרך השלישית זה תקצוב ישיר.
<אורלי פישמן אורן: עכשיו, התאגידים: כשאנחנו מדברים על תאגיד רבין, ובגין ובן גוריון, זה תאגידים שהוקמו בחוק.
<אורלי פישמן אורן: וכל עוד אנחנו מדברים על פעילות שמבצעים בהתאם לחוק, אין חובה, זאת אומרת, לא מדובר בהתקשרות אלא בהעברה תקציבית ישירה בהתאם לחוק.
<אורלי פישמן אורן: ולכן, לטעמנו, הוראת החשב הכללי בנושא לא חלה על התקשרות מהסוג הזה.
<אורלי פישמן אורן: אמנם, עם תאגידים, הרבה פעמים המשרדים מתקשרים גם לצורך ביצוע פעולות שהם לא מבצעים בהתאם לחוק.
<אורלי פישמן אורן: כלומר, פעולות שהם מבצעים בנוסף, שהם לא חייבים בהן לפי החוק.
<אורלי פישמן אורן: ואז אנחנו מתקשרים איתם לפי חוק חובת המכרזים.
<אורלי פישמן אורן: לכן, כאשר אנחנו מדברים על התקשרות ספציפית, לצורך ביצוע פעולה שהיא לא הפעולה שלצורך ביצועה הם הוקמו, אז אנחנו מתקשרים עם אותו תאגיד, אחרי שמתקבל אישור בוועדת המכרזים המשרדית, ואנחנו כמובן גם מתקשרים בהסכם.
<אורלי פישמן אורן: כאשר מדובר במערכת היחסים השוטפת, הרגילה, כשאנחנו מדברים על ביצוע אותן פעולות, שלצורך אותן פעולות הם הוקמו בחוק, לא מדובר באותה מערכת יחסים שחוסה תחת חוק חובת המכרזים.
אמנון כהן: אני רק רוצה בשבילי ללמוד.
אמנון כהן: ההתקשרות היא חד שנתית או שפעם אחת חותמים, ואז על אותו תהליך ממשיכים כל פעם לתקצב?
<אורלי פישמן אורן: תלוי במה מדובר.
<אורלי פישמן אורן: אם מדובר על פעילות שוטפת, הפעילות השוטפת היא לא פעילות שהיא תחת חוק חובת מכרזים.
<אורלי פישמן אורן: זה תקצוב ישיר.
<אורלי פישמן אורן: חוות הדעת בנושא הזה נכתבה בלשכה המשפטית, כבר בשנת 2008.
<אורלי פישמן אורן: חוות הדעת הזאת הובאה ללשכה המשפטית במשרד האוצר.
<אורלי פישמן אורן: היא אושרה על ידי היועץ המשפטי במשרד האוצר.
<אורלי פישמן אורן: ואנחנו - - -
אמנון כהן: אני רוצה לדעת, מחר, התאגיד או הגוף הזה, צריך להפעיל את עצמו.
<אורלי פישמן אורן: הוא לא צריך.
<אורלי פישמן אורן: הוא לא צריך התקשרות - - -
אמנון כהן: יש לו תקציב לפעילות שלו או להפיץ את הדברים שלו.
אמנון כהן: הוא יודע מראש איפה הוא עומד?
<אורלי פישמן אורן: התקציב הוא תקציב שמועבר באופן ישיר.
<אורלי פישמן אורן: זה תקציב שהוא בעצם עבור פעילות שהיא פעילות בהתאם לחוק.
<אורלי פישמן אורן: ולכן הם לא צריכים מאיתנו חוזה או אישור להתקשרות לפי חוק חובת המכרזים.
אמנון כהן: אלא אם כן יש להם משהו נוסף, כן?
<אורלי פישמן אורן: יש להם - - -
אמנון כהן: פרויקט מיוחד.
<קריאה: נקודתי.
<אורלי פישמן אורן: פרויקט מיוחד שאנחנו יוזמים או שזה ביוזמה משותפת, שהיא לא לפי החוק.
<אורלי פישמן אורן: זאת אומרת, לא כדי לבצע את אותן פעילויות שלשמן הן הוקמו.
אמנון כהן: אבל על פי החוק, כמה כסף?
אמנון כהן: הם יודעים שיש להם בכל שנה לתפעול המקום.
אמנון כהן: כמה יש להם?
<אורלי פישמן אורן: אז לדוגמה, הם מכינים תכנית תקציבית והיא מאושרת.
<אורלי פישמן אורן: בכל שנה יש צורך בהכנת תכנית תקציבית והיא מאושרת.
<אורלי פישמן אורן: תכנית תקציבית זה לא אישור לפי חוק חובת המכרזים.
<אורלי פישמן אורן: זה שני דברים שונים, ושני מסלולים שונים.
אמנון כהן: אתם בסדר עם זה, כן?
אמנון כהן: מה רצית להעיר?
<יובל חיו: קודם כל, אני אומר בפתח הדברים שהתשובה הזו נקראה על ידינו, נלמדה על ידינו, נבחנה על ידינו, והדברים הסופיים מובאים בדו"ח, אבל אני אבהיר: קודם כל, הוראת החשב הכללי בנושא התקשרויות עם חברות ורשויות ממשלתיות קובעת במפורש: כל התקשרות או העברת כספים בין משרד ממשלתי לבין חברות ורשויות ממשלתיות חייבת להיות מעוגנת בחוזה מסודר וחתום, ולעמוד בהוראות חוק חובת המכרזים.
<יובל חיו: לאחר שלמדנו את תשובתכם, אמרנו: בסדר.
<יובל חיו: נוצרת פה איזושהי הבחנה בין השוטף לבין מה שאינו שוטף, ושם אנחנו גם, כרגע, ממוקמים.
<יובל חיו: ההבחנה הזו היא הבחנה שמחייבת זהירות יתירה, בטח לאחר שקראתי את ההוראה הזו, ולכן אנחנו מזהים מקרים, ואני, כרגע, לא רוצה עכשיו להיכנס באופן פרטני למקרים האלה, שגם למשימות פרוייקטליות, שאנחנו, לטעמנו, לא היינו מכניסים אותן להגדרה של פעילות שוטפת.
<יובל חיו: אלה הן משימות שקורא אותן משרד ראש הממשלה כפעילות שוטפת, ופוטר את חובת המכרז לגביהן, ושם נדרשת הזהירות.
<יובל חיו: כלומר, גם לאחר שהלכנו לקראת הפרשנות הזו, שאומרת: אנחנו יוצרים הבחנה בין השוטף לייחודי, אנחנו חושבים שלא מספיק נתתם את הדעת.
<יובל חיו: בתשובה למשרד ראש הממשלה אתם אומרים שאתם תבחנו כבר את הדברים באופן פרטני.
<יובל חיו: יש מקרים בהחלט שאתם מוציאים פרויקטים.
<יובל חיו: ואני יכול להגיד לכם שברחבי המדינה יכולים להיות גופים שונים, רבים, שיתחרו על הפרויקטים האלה.
<יובל חיו: וראוי שהעיקרון של חוק חובת המכרזים, שביסודו עומד עיקרון השוויון, ימומש לגבי ההתקשרויות הללו.
<אורלי פישמן אורן: אני גם מקודם אמרתי שבהחלט יש פעילויות שאנחנו מבצעים מול תאגידים שהן פעילויות שצריך לחול עליהן חוק חובת המכרזים.
<אורלי פישמן אורן: במקרה הזה, אנחנו כמובן מביאים את זה לאישור ועדת המכרזים.
<אורלי פישמן אורן: היה מקרה אחד שהועלה בדו"ח, שבטעות, בתום לב, לא הביאו את זה לוועדת המכרזים.
<אורלי פישמן אורן: לא העבירו את זה לבחינה של ועדת המכרזים.
<יובל חיו: זה המקרה שהבאנו - - -
<אורלי פישמן אורן: אבל אני חושבת שאחרי הדו"ח אנחנו הסבנו את תשומת ליבה של אותה יחידה, ואותה יחידה קיבלה מאיתנו שוב פעם את אותה; אגב, העברנו להם את חוות הדעת המשפטית שכתבה הסגנית בנושא הזה, והסברנו בדיוק מתי צריך להביא את זה לאישור ועדת המכרזים, ומתי אין צורך להביא את זה לאישור ועדת המכרזים.
<אורלי פישמן אורן: עכשיו, בנוגע להסכם עצמו: המשרד קיבל על עצמו, למרות שהוא לא חייב בהתאם לחוק חובת המכרזים, בטח לא לקבל אישור של ועדת המכרזים.
<אורלי פישמן אורן: ואנחנו גם חושבים שזה באמת לא חל, זאת אומרת, הוראת החשב הכללי לא חלה במקרה הזה.
<אורלי פישמן אורן: אנחנו קיבלנו על עצמנו להסדיר את היחסים, שהם לא היחסים החוזיים, אלא היחסים השוטפים שבין המשרד לבין המרכזים, בהסכם.
<אורלי פישמן אורן: הכנו טיוטה של הסכם, ואז ראינו את הטיוטה של טרום תזכיר החוק של התאגידים הציבוריים שהפיץ משרד המשפטים, וראינו שאותו תזכיר חוק אמור להסדיר את אותם יחסים שבעצם אנחנו רוצים להסדיר בחוזה.
<אורלי פישמן אורן: הואיל והיחסים הם יחסים ארוכי טווח; זה לא יחסים שהם יחסים של שנה או לגבי הסכם ספציפי אחד או לגבי פעילות מסוימת.
<אורלי פישמן אורן: אנחנו חשבנו שנכון יותר להמתין עד להשלמת הליכי החקיקה בנוגע לתאגידים הציבוריים, כי זה בדיוק לב העניין.
אמנון כהן: איפה עומדת החקיקה, משרד המשפטים?
<אורלי פישמן אורן: אני רק רוצה עוד דבר אחד להשלים: שכרגע אנחנו פועלים לפי עקרונות מסוימים.
<אורלי פישמן אורן: את אותם עקרונות שאנחנו רוצים להסדיר בחוזה, כרגע זה נוהל שהחשיבות עומדת על - - -
אמנון כהן: משרד החינוך, אתם גם מתקצבים את התאגידים, כן?
אמנון כהן: על הפעילויות שלהם.
<קריאה: משרד התרבות והספורט.
אמנון כהן: גם משרד החינוך, גם משרד התרבות והספורט.
<קריאה: אנחנו משרד התרבות והספורט.
אמנון כהן: גם משרד החינוך.
אמנון כהן: גם את משרד החינוך אני שואל.
אמנון כהן: קודם משרד החינוך, אחר כך משרד התרבות והספורט.
אמנון כהן: אתם מתקצבים את הפעילויות של התאגידים האלה?
<דרורית שטיינמץ: יש לכם תאגידים סטטוטוריים?
<קריאה: לא שידוע לנו.
<דרורית שטיינמץ: אין לכם תאגידים - - -
<דרורית שטיינמץ: למשרד התרבות והספורט יש תאגידים.
<דרורית שטיינמץ: למשרד החינוך אין תאגידים.
<יובל חיו: את בקיאה בעניין הזה?
<טליה נאמן: ממש לא.
<דליה פניג: גם אני לא בקיאה בעניין הזה.
אמנון כהן: משרד התרבות והספורט, אתם מתקצבים?
<כלנית שמיר: כן, אנחנו מתקצבים.
<כלנית שמיר: את יד בן צבי ואת מרכז זלמן שז"ר.
<כלנית שמיר: תקצבנו מרכז - - -
אמנון כהן: למה את האחרים לא?
<כלנית שמיר: נקבע בחוק איזה שר אחראי.
אמנון כהן: אה, לפי חוק.
<כלנית שמיר: לפי חוק.
<כלנית שמיר: האחריות על המכון למורשת בן גוריון עברה למשרד ראש הממשלה לפני כשנה.
<כלנית שמיר: היה - - -
אמנון כהן: למה להפריד?
אמנון כהן: למה לא במקום אחד?
<דרורית שטיינמץ: אנחנו רוצים להוביל מהלך כזה.
<דרורית שטיינמץ: גם אנחנו חושבים - - -
אמנון כהן: בשביל מה לזרוק?
אמנון כהן: אבא אחד, אימא אחת, זה הכי טוב.
אמנון כהן: כל אחד יודע איפה הכתובת; יודע לבוא לחממה שלו; יודע את הדיסיפלינה, איך להתנהג שם בכל אחד ואחד.
אמנון כהן: אנחנו לא, חס וחלילה, מזלזלים במשרד התרבות והספורט, כן?
אמנון כהן: אתם פועלים על פי חוק.
אמנון כהן: אבל בכלל, כל הנושא הזה צריך להיות במקום אחד, במטרייה אחת, בבית אחד.
אמנון כהן: אתם פועלים לזה, הגברת דרורית שטיינמץ?
<דרורית שטיינמץ: אנחנו רוצים לקדם את המהלכים האלה - - -
אמנון כהן: בחשיבה הזאת שאתם יושבים ביחד?
<דרורית שטיינמץ: נכון - - -
אמנון כהן: אני יכול לשבת בחשיבה שלכם, ביחד?
<דרורית שטיינמץ: אנחנו נשמח מאוד אם אתה תבוא ותשב איתנו.
אמנון כהן: אנחנו נזמין אתכם לצהריים פה, אצלנו.
אמנון כהן: נשב כל הצוות, ונראה.
אמנון כהן: יש לנו אולי הערות כוועדה, נראה מה אפשר לעשות.
אמנון כהן: באמת להיטיב עם הדברים האלה, להנציח את המנהיגים שלנו, בעזרת ד'.
אמנון כהן: אז משרד התרבות והספורט, לפי החוק ועל פי קריטריונים.
אמנון כהן: אנחנו הולכים לעמותות הנצחה.
אמנון כהן: יד לוי אשכול.
אמנון כהן: בין מינהל מקרקעי ישראל לבין יד לוי אשכול נחתם בינואר 1977 חוזה חכירה, שלפיו תקבל העמותה את הזכויות של ביתו של מר לוי אשכול, זכרונו לברכה, בתנאי שישמש משכן להנצחת זכרו.
אמנון כהן: מאז 1977 לא נעשה בבית כל שימוש למטרות הנצחה.
אמנון כהן: לא נמצא שמינהל מקרקעי ישראל העלה דרישה למימוש חוזה החכירה או לביטולו.
אמנון כהן: משנת 1970 מאוחסן ארכיון יד לוי אשכול בבניין משרד הרווחה.
אמנון כהן: משרד הרווחה משלם שכירות, משלם הכול.
אמנון כהן: משרד ראש הממשלה מעביר מידי שנה בשנה תשלום למשרד הרווחה.
אמנון כהן: איפה הגנז?
אמנון כהן: למה לא שם?
אמנון כהן: כן, תשובות לנושא של יד לוי אשכול.
אמנון כהן: מי הנציגים?
אמנון כהן: אנשי יד לוי אשכול פה?
אמנון כהן: גם פה אין נציגים.
אמנון כהן: אמנון כהן מייצג את לוי אשכול.
אמנון כהן: תשובות בבקשה, רשות מקרקעי ישראל – מ-1977 היה חוזה חכירה.
<אריאל מזוז: אז פה המצב דווקא הוא הפוך: ברוב המקרים פה אין חוזה, אין הסדרה.
<אריאל מזוז: פה יש חוזה אבל אין שימוש בשטח.
<אריאל מזוז: אני מבין שהמבנה שם - - -
אמנון כהן: נטוש?
<אריאל מזוז: נטוש.
אמנון כהן: אז למה הדברים במשרד הרווחה?
אמנון כהן: למה הארכיון שלו במשרד הרווחה?
אמנון כהן: הגנז, למה הדברים שלו במשרד הרווחה?
אמנון כהן: למה לא אצלך?
אמנון כהן: אמרת שהכול אצלך.
<יעקב לזוביק: לא נעים לומר, אבל הסיבה שהחומר לא עבר לארכיון המדינה אף פעם, זה שלא נותנים לנו לקחת אותו משם.
אמנון כהן: לא נותנים?
אמנון כהן: מה הדרך החוקית, אולי יש דברים אישיים.
<יעקב לזוביק: החומר נמצא בשני חדרים בקומה העליונה ביותר של משרד הרווחה, לא רחוק מכאן.
<יעקב לזוביק: נמצא שם כבר עשרות שנים.
<יעקב לזוביק: פעם אחת, לפני כעשר שנים, שארכיון המדינה והשב"כ פרצו פנימה ולקחו משם את החומר המאוד-מאוד-מאוד מסווג שאסור היה להיות שם - - -.
<יעקב לזוביק: אז אני אומר, לפני יותר מעשר שנים, ארכיון המדינה, נציגי גנז המדינה ונציגי השב"כ פרצו פנימה, בכוח, והוציאו משם את התיקים של החומר המאוד מסווג, מטבע העניין, שהיה שם.
<יעקב לזוביק: את שאר החומר לא יכלו להוציא אז, ועד עצם היום הזה.
<יעקב לזוביק: אנחנו היינו מאוד-מאוד-מאוד שמחים אם החומר היה עובר אלינו, אבל אנחנו לא יכולים.
אמנון כהן: מי, הילדים לא מסכימים?
אמנון כהן: הנכדים?
אמנון כהן: דור ההמשך?
<יעקב לזוביק: - - - אין לנו.
<יעקב לזוביק: זה לא חדר שלנו, זה נמצא במשרד אחר.
<יעקב לזוביק: אנחנו לא יכולים פשוט לבוא - - -
אמנון כהן: משרד המשפטים, איך פותרים את הבעיה?
<קריאה: - - - המשפטים?
אמנון כהן: משפטית, פה.
אמנון כהן: צריך לראות שלא פוגעים בקניין של מישהו.
אמנון כהן: אולי יש דברים אישיים שם.
אמנון כהן: מי יכול להתערב?
אמנון כהן: כי זה גם שייך לדברים ברמה הלאומית, שלנו.
אמנון כהן: זה לא משהו פרטי.
אמנון כהן: אבל אולי יש שם גם תיק אישי או משהו.
<יעקב לזוביק: אני חושב שצריך פה את נציגי העמותה או אותו תאגיד שמטפל בזה, כי הם - - -
אמנון כהן: הם לא פה.
אמנון כהן: מסכנים, התייאשו.
<יעקב לזוביק: נכון, הם לא פה, אבל אצלם יש חלק מהתשובה.
אמנון כהן: אז מנהלת הוועדה, תאתרי אותם, תכתבי להם פנייה מסודרת או שיבואו אליי - - -
<עדלי דולר: אבל למה שר הרווחה לא יכול להעביר את זה?
אמנון כהן: שר הרווחה נותן רק בית, משלמים לו שכירות.
אמנון כהן: הוא מקבל כסף, משרד ראש הממשלה משלם, נגמר הסיפור.
אמנון כהן: הוא, מצידו, שכל החיים שיישאר שם: יש לו כסף, שכירות, אין בעיה.
<קריאה: - - - שרוצים שזה יישאר.
אמנון כהן: לא יודע, אבל אנחנו נפנה.
<קריאה: לא רוצים שזה יישאר.
<קריאה: הם גם רצו להעביר את זה.
אמנון כהן: לא בדקתי איתם.
אמנון כהן: אבל המבנה, מי אחראי על המבנה שם?
<דרורית שטיינמץ: העמותה.
אמנון כהן: העמותה?
אמנון כהן: אם עמותה לא רוצה לפעול, לא מעניין אותה, אנחנו כמדינה לא אכפת לנו?
<דרורית שטיינמץ: מאוד אכפת לנו.
<דרורית שטיינמץ: אנחנו ניסינו - - -
<דרורית שטיינמץ: אנחנו ניסינו לבקש את הזכויות על הבית מהעמותה, כדי לנסות ולמנף את הפרויקט הזה - - -
אמנון כהן: אפוטרופוס, משהו?
אמנון כהן: אתה יודע משהו מזה?
<ראובן פינסקי: אנחנו במגעים גם עם העמותה וגם עם הגברת אשכול - - -
אמנון כהן: נו, אז ככה תגיד.
אמנון כהן: רגע, סליחה שאני שואל, רק הגברת פה?
אמנון כהן: הילדים?
<ראובן פינסקי: הגברת היא הפעילה, והחתן שלה גם קצת פעיל – שר האוצר לשעבר בייגה שוחט – שמונה גם רשמית להיות נציג המשפחה אל מול העמותה.
<ראובן פינסקי: ויש עמותת יד לוי אשכול שפעילה, עם חברים.
<ראובן פינסקי: היא הייתה פעילה פחות.
<ראובן פינסקי: היו שם הרבה מאוד בעיות פנימיות.
אמנון כהן: אנחנו צריכים לעזור?
<ראובן פינסקי: כרגע, לדעתי, לא.
<ראובן פינסקי: מבחינת הבית, אנחנו, יחד איתם, הנענו תהליך תכנון.
<ראובן פינסקי: תקצבנו שניים וחצי מיליון שקל לשיפוץ הבית.
<ראובן פינסקי: והכוונה שלנו היא, בין השאר, שהארכיון, בהרשאה של גנזך המדינה, יישב בבית.
<ראובן פינסקי: יהיה שם איזשהו אלמנט של הנצחה.
<ראובן פינסקי: הבעיה שאנחנו מנסים עכשיו לפתור אותה או האתגר שאנחנו מנסים לפתור זה מה יהיו שאר השימושים של הבית, בשביל שהוא לא יעמוד.
<ראובן פינסקי: נגמור את השיפוץ ואז הוא יעמוד ריק, שוב.
<ראובן פינסקי: יש מתכנן.
<ראובן פינסקי: צריך לסדר חלופות.
אמנון כהן: צריך לקבוע את זה עם המשפחה.
<ראובן פינסקי: אנחנו עושים את זה עם המשפחה.
<ראובן פינסקי: ואני מניח שבחודשים הקרובים יהיו לנו תשובות.
אמנון כהן: אתה בחור פרקטי, אהבתי אותך.
אמנון כהן: אז אתה בסדר.
אמנון כהן: תעשה את השליחות שלך, תמצה, ואנחנו עומדים לרשותך בכל מצב.
<ראובן פינסקי: תודה.
אמנון כהן: אז כרגע אל תוציאי מכתב.
אמנון כהן: אני קיבלתי תשובה שזה מטופל.
אמנון כהן: בכל מצב שתתקשה, תצטרך, אנחנו כוועדה, כיושב ראש ועדה, אם תצטרך, אני אתלווה אליך, למשפחה, לעזור.
<ראובן פינסקי: תודה רבה.
אמנון כהן: אנחנו מסתכלים על זה ברמה הלאומית.
אמנון כהן: ברמה הלאומית, שיהיה לילדים.
אמנון כהן: ואתה - - - תחזיר את הדברים - - -, רשות מקרקעי ישראל.
אמנון כהן: אתה מתואם איתו, כן?
אמנון כהן: במידה ו-.
אמנון כהן: כן, גולדה מאיר.
אמנון כהן: העמותה להנצחת זכרה של גולדה מאיר.
אמנון כהן: העמותה הפעילה אתר אינטרנט שכלל ארכיון.
אמנון כהן: מזכיר המועצה להנצחה הודיע – מי זה מזכיר המועצה להנצחה?
<יעקב לזוביק: אין לנו.
<יעקב לזוביק: הוא לא פה.
אמנון כהן: הוא היה בפברואר 2009, הבטיח 100 אלף שקל כדי לקבל - - -.
אמנון כהן: עד היום הכסף לא הועבר והדברים לא טופלו.
אמנון כהן: ופה הבנתי שהעמותה הולכת להתפרק כנראה.
אמנון כהן: מה קורה באמת עם העמותה?
אמנון כהן: אין ביכולת שלה להפעיל את המקום.
אמנון כהן: מי פה מעמותת גולדה מאיר?
אמנון כהן: יש מישהו?
<בן ציון רבינוביץ: אני.
<בן ציון רבינוביץ: על הכיפק.